runetrust/blame-folketinget-dk huggingface dataset:
Klaus Kjær (DF), 2000-03-30:
Der er ingen tvivl om, at det danske formandskab i 1997 har styrket OSCE-samarbejdet på en række områder, navnlig en udbygning af de konfliktforebyggende og genopbyggende arbejder, som baseres på OSCE's principper om demokrati, velfærd og respekt for menneskerettighederne.
Morten Østergaard (RV), 2009-05-26:
Et er, at vi ser udsving, som vi gør nu, hvor der sker en stigning på grund af lavkonjunkturer - sådan vil det gå op og ned en gang imellem, og man må gøre, hvad man kan for at påvirke konjunkturerne, så lavkonjunkturperioderne bliver så korte som muligt.
Jan Petersen (S), 2003-01-31:
Så er det, hr. Lars Barfoed i og for sig blot skal overføre ræsonnementet til en arbejdsplads: Her er der en forening; den har tilfældigvis en række medlemmer på den samme arbejdsplads; man har lavet en aftale fuldstændig frivilligt, og så kommer hr. Lars Barfoed og vil gribe ind i det forhold, men ikke når det drejer sig om frit valg af skorstensfejer.
Bjarne Laustsen (S), 2009-12-10:
Det er en god ordning, der har været med til at sikre, at man kunne udligne nogle konjunkturforskelle, men også være med til at sørge for, at der var forskel, dengang der var fordeling i ordningen, sådan at de lavestlønnede i dette land ville få en bedre pension, når de gik på pension en gang med tiden. Men vi ved alle sammen, at regeringen har kørt det her land i sænk, og at man havde vældig store problemer.
Jacob Mark (SF), 2021-06-03:
Jeg noterer mig, som man siger politisk, at lærerne selv og Kommunernes Landsforening har været ude med et fælles udspil til et kompromis, nemlig at man ændrer grundlæggende i de nationale test, men stadig har et evalueringssystem i Danmark, hvor man har det i starten skoleåret, hvor det skal være meningsfuldt for lærerne, og hvor det ikke skal være det her målstyringsregime, og jeg kunne egentlig håbe på, at man kunne læne sig op ad det kompromis.
Peder Hvelplund (EL), 2020-05-07:
Der er store problemer med de eksisterende ordninger, og vi håber, at regeringen her for alvor vil sætte ind i forhold til at reducere den kæmpe ulighed i sundhed, der opstår, fordi sundhed i munden af en eller anden grund koster penge, mens sygdom i knæet er gratis.
Hans Kristian Skibby (DD), 2024-11-20:
Ordføreren hæfter sig selvfølgelig ved, hvordan man skal tolke de breve, man får i forhold til konklusioner fra Europa-Kommissionen, men det ændrer jo ikke på, at der ikke er nogen åbningsskrivelse, og det er vel typisk der, det starter; det er med en åbningsskrivelse.
Troels Christensen (V), 2007-01-11:
Endelig bemærker Folketinget, at Kulturministeriet gennem Biblioteksstyrelsen allerede er i gang med at gennemføre en generel strategi for udviklingen af bibliotekernes rolle i vidensamfundet under hensyntagen til de udfordringer, der ligger i brugernes adfærd, den teknologiske udvikling og de strukturelle ændringer på det kommunale område og inden for uddannelsesog forskningssektoren.«
Morten Dahlin (V), 2024-04-11:
Det er det, fordi det er det, der henfører til den pointe, jeg havde tidligere, om, at det her er en myndighedsopgave og ikke en religiøs opgave, og det er ikke en tilfældig religiøs forkynder, der står og udfører det, det er personer, der har uddannelse, og som skal overholde alle love, som alle andre også ville skulle overholde.
Flemming Kofod-Svendsen (KRF), 1999-03-17:
Men det er jo ikke let sådan lige at lave om på det på én gang, men der er sat en udvikling i gang, og man er klar over, at det at satse på kvaliteten har en række præventive virkninger både med hensyn til kriminalitet og også for at undgå, at vi kommer ind i den forslumning, som ministeren også meget rigtigt redegør for, og som vi må undgå.
Søren Krarup (DF), 2010-11-09:
I et brev af 18. oktober meddeler ministeren, at de pågældende for næsten alles vedkommende ikke har opfyldt sprogkravet, ikke har opfyldt kravet om indfødsretsprøve, ikke har opfyldt kravet om selvforsørgelse, og for en dels vedkommende heller ikke har opfyldt vandelskravet, svarende til, at ministeren meddeler, at end ikke en straf på 2 års ubetinget fængsel for kriminalitet vil forhindre optagelse på loven.
Peter Skaarup (DF), 2001-10-03:
så er det ikke særlig hensigtsmæssigt. Endelig vil jeg godt spørge statsministeren, om det så også betyder, at den meget offensive linje, regeringen på et tidspunkt havde over for USA, og lidt i negativ betydning her, hvor man bl.a. pegede på, at det var galt med Bushadministrationens holdning til ting og sager i det daglige arbejde, f.eks. omkring Kyotoforhandlingerne, er lagt på hylden.
Finn Sørensen (EL), 2017-04-21:
Jeg vil gerne benytte mig af den mulighed, der er, for ligesom at kunne kommentere den debat, der har været, og som efter min mening – og det skal jeg nok vende tilbage til – på mange punkter har været spændende set fra Enhedslistens synspunkt, mere spændende end mange af de andre debatter, vi har haft om det.
Lis Greibe (S), 2000-04-25:
Hvis intentionerne bag beslutningsforslaget er at viderebygge på kravet om lovkvalitet og ikke at svække miljøpolitikken, så er Socialdemokratiet enigt med forslagsstillerne, men vi ønsker, at udviklingen sker i en velfunderet proces i samspil med befolkningen, og afviser med denne begrundelse beslutningsforslaget.
Jens Joel (S), 2023-02-02:
Det vil sikre milliarder til investeringer i forsvar og sikkerhed, velfærd og tryghed, og det vil også sikre, at de grønne virksomheder kan få de medarbejdere, de mangler, eller at vi nemmere kan få sosu'er nok til vores ældre og sygeplejersker på hospitalerne.
Kristian Thulesen Dahl (DF), 2008-04-16:
Under valgkampen var det jo sådan, at der var en avis, der satte sig for at finde ud af, hvordan SF's økonomiske politik hængte sammen, hvis man skulle indfri valgløfterne, og de nåede frem til, at regningen ville være knap 70 mia. kr., hvis man lige skulle indfri det, de kaldte Villys gavebod.
Josephine Fock (ALT), 2016-05-17:
For det tredje vil det styrke myndighedernes troværdighed udadtil, at der er en instans, som uafhængigt og uvildigt tager sig af indberetninger om ulovligheder og alvorlige fejl og forsømmelser, frem for at en sag aldrig får lov til at se dagens lys, eller at den ender i pressen.
Kristian Thulesen Dahl (DF), 2006-04-27:
Dengang Socialdemokratiet sad ved magten, tror jeg også, man havde det sådan, at når man indgik finanslovforlig med nogle partier, så havde man den forventning, at de partier nok ville snakke med finanslovpartnerne, hvis man skulle bevilge flere penge midt i finansåret.
Torsten Gejl (ALT), 2025-05-16:
Eller burde vi have en plan B eller en plan C og, som også foreslået, en type klimasikkerhedsråd, der kunne blive lidt mere enige om, hvor tæt på de helt store katastrofer vi er, så vi politisk både kan vurdere, hvad vi skal gøre for at sænke temperaturen, men også, hvordan vi skal klimasikre vores land?
Marlene Harpsøe (DF), 2010-03-05:
Når det så er sagt, vil jeg sige, at vi selvfølgelig skal være bekymrede og se nærmere på, om der, hvis der er et uddannelsestilbud eller uddannelsessted, som er truet af lukning, er en reel årsag til at lukke det, eller om vi bør gribe ind.
Christian Juhl (EL), 2022-03-04:
Det tror jeg vil blive en skærpelse af de afgørelser, der er kommet, og det vil sige, at man i et eksempel som det, vi så i Nyborg, vil få en meget klarere besked, end man har fået end i den sag – det kan vi jo ikke vide, for det er ikke os politikere, der skal sidde i nævnet, men det tror jeg – om, at det ikke går at lave så store indgreb, som man har gjort i Nyborg.
Kristian Jensen (V), 2006-04-07:
Så sagde jeg derefter, at hvis det betød, at man så efterfølgende valgte at bruge miljøgevinsten til at få en større landbrugsproduktion og dermed et bedre grundlag for slagteriarbejdere, uden at miljøbelastningen i Danmark blev større, så måtte det næsten kun være Enhedslisten, der syntes, at et bredere grundlag for bl.a. slagteriarbejdspladser i Danmark var et problem.
Birgitte Josefsen (V), 2011-12-21:
Mens vi har siddet og debatteret her, har jeg fået en mail fra en tillidsrepræsentant, der har skrevet til mig, at han glæder sig til, at Folketinget går på juleferie, og han håber, at man tager en rigtig, rigtig lang juleferie, for den regering, der sidder nu, er garant for, at man hver eneste dag skal opleve, at arbejdspladser bliver lukket og står foran lukning.
Rune Lund (EL), 2007-10-23:
Det synes jeg at den danske regering skulle benytte som en lejlighed til at sige: Hov, diskussionen er åbnet; stemmefordelingen, sådan som den ligger i øjeblikket - også i forhold til de forhandlinger, som kører om den nye EU-forfatning - er forkert, fordi den giver mere indflydelse til de store lande på bekostning af de små lande, og den fremmer dermed centraliseringen og et udemokratisk EU, og det er et skridt i den forkerte retning.
Peter Skaarup (DF), 2003-10-10:
Tænk på, at det indebærer færre europaparlamentarikere fra Danmark, mindre magt til de små lande, ingen fuld og hel kommissær - det er vi i hvert fald ikke sikre på - en fast EU-præsident, fast udenrigsminister, procedure for, hvordan man kan melde sig ud af samarbejdet på de andres betingelser, sanktionsmulighed over for genstridige lande, kun et lille fremskridt med hensyn til vores eget Europaudvalgs muligheder for at påvirke nærhedsprincippet, en fælles forsvarspolitik, herunder et europæisk militæragentur.
Pelle Dragsted (EL), 2017-10-12:
Det kan jo være sværere for f.eks. kreditorer – og det er der nogle der påpeger i høringssvarene – at inddrive gæld f.eks. Jeg tror, der er nogle, der skriver Peter Hansen, og det er der mange der hedder i Danmark, og hvis ikke du kender adressen, ved du heller ikke, hvor du skal møde op for at få dine penge.
Peter Kofod (DF), 2018-11-30:
Forslaget består af tre forskellige dele, og de er alle sammen på en eller anden måde udsprunget af ønsker fra bl.a. Dansk Folkeparti, og jeg kan derfor meddele fra starten, at det er vores klare intention selvfølgelig at støtte alle de forslag til ændringer, som ligger i forslaget.
Jann Sjursen (KRF), 1998-10-08:
til de toner, der i øvrigt var i statsministerens tale om økonomisk ansvarlighed, om at vi ikke i de kommende år skal forvente, at vi bare fortsat kan udvide den offentlige service. Set i den sammenhæng synes jeg, det var godt at høre statsministeren komme med den klare understregning i sin tale.
Sophie Løhde (V), 2024-04-02:
Jeg mener på sigt, at det kan være relevant også at tænke i at udvide tilbuddet til at inkludere børn i aldersgruppen 0-6 år, med den tilføjelse, at der jo ikke er nogen garanti for, at de alleryngste profiterer af præcis det samme tilbud som de lidt ældre børn og unge.
Christoffer Aagaard Melson (V), 2024-11-22:
Kan ordføreren ikke genkende, at det netop er det, man f.eks. har set i Holland, hvor det faktisk ikke har haft en positiv effekt, fordi folk, der bliver tvunget til at tage stilling, uden at de har tid, kan man sige, risikerer at tage en beslutning, hvor de bare siger nej, fordi det er det letteste?
Alex Vanopslagh (LA), 2020-03-11:
Spørgsmålet lyder: Mener ministeren, at niveauet for selskabsskatten er udtryk for en sund balance mellem statens finansieringsbehov og samfundsøkonomien som helhed, når Danmark kan gøres 3,3 mia. kr. rigere, hvis staten bruger 1,3 mia. kr. på at reducere selskabsskatten?
Peder Hvelplund (EL), 2023-02-28:
Fru Inger Støjberg plejer jo at karakterisere sig selv som en jordnær politiker, men ikke desto mindre synes jeg, at det svar, fru Inger Støjberg kom med, om, hvorvidt Danmarksdemokraterne støtter en folkeafstemning, var en lille smule flyvsk.
Morten Østergaard (RV), 2018-10-04:
Vi støtter kun en ny regering, der gør sig uafhængig af Dansk Folkepartis politik, for det gør en forskel, om den næste regering i Danmark er baseret på Radikale Venstre eller på Dansk Folkeparti – og det er, uanset om det gælder klimakampen, europapolitikken, integrationspolitikken, uddannelsespolitikken.
Anne Honoré Østergaard (V), 2020-11-18:
Og det får mig til at stille følgende spørgsmål: Ministeren har jo ligesom klarlagt, at lige så snart man er klar, vil man åbne Nordjylland noget mere, så er der en plan for åbning af Nordjylland, og kan ministeren fortælle, hvordan den lyder?
Hans Kristian Skibby (DF), 2014-11-19:
Men det, som vi bare synes i Dansk Folkeparti, er jo egentlig, at vi skal have sikkerhed for, at man får så meget nødhjælp og genopbygning, og hvad vi ellers kalder det, good governance som muligt alle de andre steder, hvor vi gør en indsats med de danske bistandsmidler.
Keld Albrechtsen (EL), 2003-01-16:
Hvis man har den opfattelse, som åbenbart deles forholdsvis bredt i Folketingssalen, at det selvfølgelig er Grønland, der ejer ressourcerne i Grønland, synes jeg, det er vanskeligt at begrunde det, hvis man stemmer imod det her forslag.
Christian Rabjerg Madsen (S), 2017-11-29:
Jeg synes, det er utrolig trist, at man som minister i en sag, som er så vigtig for et lokalsamfund – og som er så vigtig for et ægtepar, som har drevet hotel der i årtier – ikke engang vil ulejlige sig med rent faktisk at vurdere sagens substans, men i stedet for lader det være op til sine embedsfolk.
Kristian Thulesen Dahl (DF), 2012-12-18:
Tværtimod vil jeg gerne have, at fru Doris Jakobsen går herfra med den opfattelse, at det faktisk handler om at interessere sig dybtfølt for, hvad der sker i Grønland, hvad der sker blandt grønlænderne, og at det er i respekt for selvstyreaftalen, at der faktisk er fælles områder, som skal diskuteres her i Folketinget, og som Folketinget også skal tage stilling til.
Peter Kofod (DF), 2023-11-15:
Hvad er ministerens holdning til den svenske biometriudredning, og hvilke dele af udredningen er det, der er årsagen til, at regeringen stadig ikke har fulgt op på vedtagelsen af borgerforslaget om anvendelse af genetisk slægtsforskning til opklaring af drab og grov personfarlig kriminalitet?
Kristian Jensen (V), 2003-12-18:
At forhøje skatterne med 8,7 mia. kr. var netop det forslag, Socialdemokratiet havde i finanslovdebatten i fredags, hvor vi stemte om ændringsforslagene. Det var godt nok sådan, at hr. Nicolai Wammen, selv om han gentagne gange blev bedt om det, ikke turde, ville eller magtede at bekræfte, at det var et ændringsforslag, som Socialdemokratiet stillede. Ikke desto mindre var det ændringsforslag, der står optrykt, det ændringsforslag, vi stemte om, hvori Socialdemokratiet stemte for at hæve skatten med 8,7 mia. kr. Heldigvis blev det nedstemt, sådan at regeringens skattelettelser kommer til at træde i kraft nu om 14 dage, sådan at en LO-familie får 6.600 kr. mere til forbrug i modsætning til det, Socialdemokratiet ønskede.
Johs. Poulsen (RV), 2010-02-04:
Vi forstår i al fald godt de indvendinger, som flere ordførere er kommet med, og vi mener, at man bør tage hensyn til de indvendinger og have et langt sikrere beslutningsgrundlag, før man med så stor sikkerhed, som SF tilsyneladende er i stand til at have på nuværende tidspunkt, kan sige, at det her så også er så at sige vejen frem.
Jes Lunde (SF), 2000-10-05:
Næh, det, jeg tænker på, er den måde, vi behandler de ledige, der ikke er arbejde til, som har behov for jobtræning, som har behov for uddannelse, og dér er de muligheder, de har for selv at tage et initiativ, til selv at sige: Jeg tror, det vil være knaldgodt for mig at komme i gang med den her uddannelse, blevet skåret ned og skåret ned og skåret ned.
Anders Fogh Rasmussen (V), 2001-10-04:
Der er brug for en fast og fair udlændingepolitik, en mere håndfast politik, hvor vi konsekvent siger nej til asylfup, kriminalitet og misbrug af offentlige ydelser, men også en fair politik, hvor vi rækker hånden frem til dem, der vil arbejde og yde et positivt bidrag til det danske samfund.
Pernille Vigsø Bagge (SF), 2011-05-10:
Altså, at Venstre er så meget i lommen på Dansk Folkeparti, at vi ikke kan arbejde med internationalisering af uddannelsessystemet, til trods for vi ved, at det er det, der skal geare vores børn og unge til at kunne klare sig på fremtidens arbejdsmarked?
Jens Peter Vernersen (S), 2006-12-05:
Altså, når der er nogle slyngler, som sælger gammelt kød og endda forsøger at ommærke det og på anden måde svindle sig til at sælge noget til os, som de ikke burde sælge, så er det da klart, at sådan nogle typer – som der heldigvis er få af i branchen – er med til at miskreditere branchen generelt.
Nikolaj Amstrup (ALT), 2016-04-27:
Jeg vil gerne starte med at rose Enhedslisten og hr. Henning Hyllested for at fremsætte de her fire beslutningsforslag og på den måde gøre os opmærksomme på nogle gennemarbejdede forslag, som allerede ligger med en god og gennemarbejdet mulighed for at reducere CO2-udledningen i Danmark.
Ellen Kristensen (V), 1998-06-25:
I dag må kommunefogederne i forbindelse med anholdelse af lovovertrædere i bygderne tage disse med i eget hjem, da man ikke har detentioner i bygderne, hvilket til tider kan være belastende samt til fare for familiemedlemmerne. Ikke nok med det; man bør også se på deres gage, som eventuelt bør tilpasses efter de regler, som er gældende for reservebetjente.
Jacob Jensen (V), 2010-02-11:
Det er en glædens dag – det er det jo tit og ofte her i Folketinget, men jeg vil sige, at det er det i særdeleshed i dag, hvor vi skal behandle de her to lovforslag fra regeringens side, fra økonomi- og erhvervsministeren side, forslag, som i den grad vil styrke den konkurrencemæssige situation i Danmark til glæde for alle danskere, for danske forbrugere, som får gavn af den situation, som selvfølgelig vil opstå i kølvandet på en stærkere konkurrencemæssig situation.
Kristian Jensen (V), 2002-03-19:
Og det betyder, at det forbrug, der ligger ud over aftalen, jo må være et forbrug, som ikke er gået til ældrepleje, folkeskole, udsatte børn, unge, boligområdet, integration, for KL sagde jo allerede i juli måned sidste år, at de havde fået alt, hvad de havde ønsket.
Annie Lunde Hansen (CD), 2001-02-20:
Jeg sagde: I første omgang gælder det om at komme i gang med at få bygget de boliger, 2.000 om året, og så lad os da for pokker sætte os ned og tale om, om man hen ad vejen også kan få flettet den anvisningsret ind mod at få bygget endnu flere boliger end de 2.000.
Per Clausen (EL), 2011-02-24:
Jeg synes måske, at hr. Peter Christensen skal prøve at holde styr på, hvad han selv siger, for det, jeg forstod nu, var, at hr. Peter Christensen mener, at man godt kan give brancher ekstra favorable skattevilkår, at man godt kan have nogle brancher, som har nogle ekstra gunstige støtteordninger.
Kristian Thulesen Dahl (DF), 2021-05-05:
Det er selvfølgelig ikke på nogen måde, fordi vi i Dansk Folkeparti synes, at styret er sympatisk, eller at vi ikke anerkender, at Assadstyret har lavet brutalitet eller har gjort umenneskelige gerninger i et meget stort omfang i Syrien, for det mener vi, men vi mener omvendt heller ikke, at det må være sådan, at de herboende syrere, der ikke vurderes til at have et beskyttelsesbehov i Syrien, kan vælge ikke at vende tilbage til Syrien.
Flemming Hansen (KF), 2001-03-01:
Derfor er dette beslutningsforslag så vigtigt. Så jeg kunne næsten ikke lade være at trække på smilebåndet, da skatteministeren talte om disse likviditetslettelser, det vil give erhvervslivet: Ja, skatteminister, det er rigtigt, det vil give en vis likviditetslettelse, men det er jo for intet at regne i sammenligning med de 25 mia. i likviditet, den nuværende regering bare i de sidste 3-4 år har suget ud af erhvervslivet i form af kortere momskreditter, kortere afregning på enhver ting.
Carina Christensen (KF), 2010-01-14:
Jeg ved jo godt, at interessen selvfølgelig ligger lige for, når man kommer oppe fra det område, men det er jo netop igen en beslutning, der er truffet i et armslængdeorgan, hvor Kunstrådets Musikudvalg har lavet en rapport efter at have kigget på vores basisensembler i hele landet og er kommet frem til, at de synes, vi har et basisensemble for meget, og derfor har valgt at indstille støtten til Det Jyske Ensemble.
Aage Frandsen (SF), 1997-12-12:
Og i den forbindelse er det for os ikke et bevis, at så og så mange arbejdsløse magistre eller akademikere i det hele taget bor i København eller Århus, for det afhænger jo af, om man i Nakskov netop søger mennesker med den samme uddannelse som de mennesker, der er arbejdsløse i København.
Per Clausen (EL), 2008-04-01:
Man kunne jo også vælge at se sådan på det, at netop når vi snakker om byggeri, så er det at inddrage solenergi i selve byggeriet jo noget, som meget oplagt knytter an til byggeri af nye offentlige bygninger, og derfor synes jeg, at den sag faktisk godt kunne blive løftet, ved at det offentlige påtog sig en forpligtelse til at demonstrere, hvordan det kunne lade sig gøre.
Karsten Lauritzen (V), 2009-02-27:
Men i det her tilfælde, og det synes jeg også at der skal være plads til, mener jeg ikke, at der er nogen konflikt, og jeg mener, at vi gør det på en fornuftig og en hensigtsmæssig måde, og at det ikke er nødvendigt at afvente arbejdsgruppens indstillinger.
Morten Østergaard (RV), 2006-01-18:
Der bliver jo ikke nogen realisering af noget potentiale, hverken for det offentlige eller virksomhederne, medmindre løsningen bliver anvendt, og der kan man jo skele til erhvervsportalen Virk.dk, som netop har det problem, at den sådan set ikke bliver anvendt, selv om den i virkeligheden er der.
Hans Christian Schmidt (V), 2002-05-28:
Jeg synes også, det her i høj grad drejer sig om politik, og jeg vil bare sige, at de eksempler, man har set, har i hvert fald fået mig til at sige, at jeg synes, det er helt fint, at vi nu giver denne lille åbning heri, og jeg vil sige til fru Elsebeth Gerner Nielsen, som spørger, hvor mange boliger der vil komme, at fru Elsebeth Gerner Nielsen jo skal huske, når vi taler om Nordsjælland, at det jo stadig væk er ejendomme med 30 ha, det drejer sig om. Må jeg så sige igen om det med det åbne land, at det altså ikke er i det åbne land, man kan begynde at bygge det her.
Mette Bock (LA), 2012-04-17:
Vi ved imidlertid, at de organisatoriske forhold på universiteterne endnu ikke er faldet på plads, og i betragtning af den store internationale respekt, der er, om DIIS' aktiviteter, finder vi det faktisk væsentligt, at instituttet bevarer sin selvstændighed, medmindre bestyrelsen selv skulle fremsætte ønske om en sammenlægning med et universitet.
Bjarne Laustsen (S), 2006-04-25:
I høringssvarene har der været en række indvendinger fra bl.a. Frie Grundskolers Fællesråd og Dansk Friskoleforening, der bl.a. ønsker undtagelserne også i forhold til samfundsfag, geografi og biologi, herunder mulighed for at lave en skriftlig afgangsopgave frem for folkeskolens afgangsprøve.
Lars Dohn (EL), 2014-02-20:
Det er jo sådan, at frem mod 2020 – det lægger man jo mange planer for – kommer der 100.000 flere unge, og når man nu lægger så mange planer for vores samfund, så synes jeg nok, at det er lidt påfaldende, at der ikke ligger planer for den store masse af uddannelsessøgende, der vil komme i de kommende år, som sikrer, at der er boliger til dem.
Hanne Andersen (S), 2001-01-18:
fordi alle de spændende forskningsforsøg efter de samme etiske og forskningsmæssige regler, som vi har i Danmark, der foregår i udlandet, kan patienterne altså deltage i, og vi kan få glæde af de resultater, der kommer ud af det, fordi det skal ske i samarbejde med det danske sygehusvæsen.
Line Barfod (EL), 2011-05-30:
Kan ministeren ikke også bekræfte, at vi fra oppositionens side har foreslået, at vi fik ministeren med på en tidsplan for en forhandling, at vi faktisk fik et reelt forhandlingsforløb, og at vi inviterede Håndværksrådet og andre interesseorganisationer for de erhvervsdrivende med ind til at diskutere de forskellige ordninger?
Ole Sohn (SF), 2013-10-08:
Det har været en lidt forunderlig debat at følge indtil videre, for hvis man prøver at se på selve lovforslaget, kan man se, at der jo i virkeligheden er tale om, at man har identificeret en konflikt mellem et sæt regler, som Danmark har tilsluttet sig – EU's statsstøtteregler – og filmloven.
Lene Espersen (KF), 2003-02-21:
Her vil jeg sige, at Rigsadvokaten har foretaget en meget, meget grundig undersøgelse af niveauet, herunder hvor meget det skulle hæves, for at vi, om man så må sige, kom ind i nogle intervaller, hvor der er plads til, at man går meget højt op, men også starter et sted, hvor det synes rimeligt.